Den Nord-Cimbriske Tilskuer, 1829-06-23
Rusland, Tyrkiet og Grækerland. Man har ingen officielle Beretninger fra Krigs Theatret; dette synes at være det sikkreste Beviis for at intet af Vigtighed er forefaldet, vi maae derfor være tilfreds med hvad der fortælles fra den serwiske Grændse: at man i Belgrad talte om at der den 17de Mai skulle være forefalden en blodig Fægtning ved Pravody, hvor Storveziren. skal have commanderet i egen Person, og Tyrkerne tilskrive sig Seieren; men Storveziren skal paa Efterretning om at den russiske Hovedarmee marscherede mod Silistria, have draget sig tilbage til Schumla, efter at have efterladt 24,000 Mand Rytterie, for at holde Høiderne ved Pravody besatte, fra Wien derimod skrives, at det synes efter de sidste Efterretninger, som at Storveziren, efter det mislykkede Forsøg mod General Roth, var opbrudt mod Silistria. Ved Ados skulle Tyrkerne have draget betydelige Stridskræfter sammen, da det hedder at Storherren har besluttet, hvad det end skal koste, at igjenerobre Sizebolis og Stederne ved det sorte Havs Kyster. Jfølge Efterretninger fra den wallachiske Grændse, ville man vide, at ved et Udfald af Tyrkerne fra Widdin, skulle det være kommen til en haardnakken Strid med Russerne, hvori vel Tyrkerne vare blevne tilbagetrængte, men Russernes formeente lige Hensigt, paa dette Sted at passere over Donauen, skal for denne Gang være tilintetgjort. JFølge Efterretninger fra Krajova af 23de Mai befandt Gen. Geismar sig i Czoroj. Fra Smyrna skrives under 13de Mai, at Storveziren havde sat sig i Bevægelse mod General Diebitsch, og at paa samme Tid Hallil Pascha skulle angribe General Roth og Hussein Pascha Sizebolis, er der noget sandt heri, maae man formodentlig snart høre noget om vigtigere Tildragelser; overalt kan man lidet forlade sig paa løse Rygter, da tydske Blade, og enkelte Jndivider i Fyrstendommene, som under de nærværende trykkende Omstændigheder, ikke ere venskabeligsindede mod Russerne, udsprede falske Efterretninger om dem; flere Personer ere ogsaa der, af denne Aarsag blevne arresterede. Keiser Nicolaus har udstædt et Rescript under 25de Mai, hvori Høisamme har ladet sig krone som Konge i Polen, hvorved Kongeriget Polens uadskillelige Forening med det russike Keiserdømme for bestandig er fastsat og bekræftet. - Ruslands diplomatiske Forbindelser med Persien have endnu ikke været afbrudte; efter Beretninger fra dette Land, har Schachen selv høit beklaget det Forefaldne; men ikke blot den store Masse af Folkemængden i hans Land, men selv mange af dem der omgive Monarken, deele ikke hans Stemning. De ere for kortsynede og indbildte til at indsee deres Svaghed, og de Farer, som et fornyet Fredsbrud ville paaføre dem. Jmidlertid ere betydelige russiske Troppeforstærkninger sendte til hine Egne, saa at man er forberedt paa Alt; Abbas Mirzas yngre Søn, Chosrew Pascha, som var afsendt for at gjøre Undskyldning for Gesandt skabets Mord, og afgive tilfredsstillende Erklæringer i denne Henseende, befandt sig allerede den 2 Mai paa russisk Gebet. De Pengesummer, som hidindtil ere udbetalt af den persiske Regjering til Rusland, beløbe sig til 709 Puds Vægt i Guld og 3000 Pd. i Sølv. - Jfølge Handelsbreve fra Constantinopel skal den franske General Hullot, af Storherren være udnævnt til Chef for hans Generalstab; Generalen skal ogsaa have lovet, ved sine Forbindelser i Frankerig at søge at vinde flere franske Officerer for Portens Tjeneste; Storherren har ladet de nye regulaire Tropper, maneuvrere for Generalen, om yttrede sin Forundring over deres Færdighed og fortræffelige Holdning; ligesom virkelig alle Efterretninger stemme deri overeens, at det tyrkiske regulaire Jnafnterie, i Løbet af denne Vinter meget skal have uddannet sig. Porten har i Smyrna givet Ordre til at kjøbe flere Dampbaade. 10,000 Albanesere, som for lang Tid siden vare ankomne fra Thessalien til Adrianopel, ere beordrede til Sizopolis. Fra Grækerland har man denne Gang officielle Efterretninger, ankomne til London i Depescher, fra den engelske Resident i Ægina Hr. Dawkins, dateret 22de Mai, disse melde Missolunghis, Anatolikos og Lepantos Capitulation og Overgivelse til Grækerne. General Church har resigneret, som Overgeneral for Armeen, og var afreist til Ægina, for at give Præsidenten Grev Capodistrias adskillige Oplysninger. om hans Broder Augustins Opførsel; den Sidste er ogsaa bleven neens med Fyrst Ypsilantii.